২০০১ সালের ১১ সেপ্টেম্বরের পর মার্কিন যুক্তরাষ্ট্র অথবা তাহার তাঁবেদার মিত্রশক্তিপুঞ্জ দুনিয়ার যে এলাকাকে তাহারা পয়লা ‘মধ্যপ্রাচ্য’ নাম দিয়াছেন সেই এলাকায় কম করিয়া বলিলেও চারিটি যুদ্ধ শুরু করিয়াছেন – একটি আফগানিস্তানে, একটি এরাকে আর দুইটির মধ্যে ফিলিস্তিনের গাজা জেলায় ও লেবাননে একটি করিয়া। বলা হইয়াছে ঐ সকল দেশের জনসাধারণকে রক্ষা করাই এই সকল যুদ্ধের লক্ষ্য। কিন্তু তালাল আসাদ দেখাইতে চাহেন আসল লক্ষ্য তাহা নহে, ‘অন্য কিছ’ু। এই ‘অন্য কিছ’ু অন্যকিছুই নহে, শুদ্ধ এসলাম ধর্মের শুদ্ধি বা সংস্কারকর্ম। এই লক্ষ্যেরও আবার লক্ষ্য আছে । আর তাহা হইতেছে পাশ্চাত্যের মনোমত প্রজাসমাজ ও প্রজারাষ্ট্র গড়িয়া তোলা। ইহার লক্ষ্য অন্য ধরনের অর্থাৎ অন্য বিশ্বাসের সমাজ ও মানুষকে আইন করিয়া নিষিদ্ধ করা।